পোলারিস ফরেনসিক লিমিটেডের প্রধান নির্বাহী কর্মকর্তা ও সাইবার বিশেষজ্ঞ তানভীর হাসান জোহা বলেন, ‘আমাদের দেশে গুপ্তচরবৃত্তি, রাষ্ট্রদোহের জন্য আলাদা আইনে বিভিন্ন ধারা রয়েছে। সেসব ধারাগুলোর সংজ্ঞায়ন থাকা সত্ত্বেও ডিজিটাল নিরাপত্তা আইনে কেন আনা হলো তা বোধগম্য নয়। এ ক্ষেত্রে ডিজিটাল গুপ্তচরবৃত্তির সঠিক সংজ্ঞায়ন প্রয়োজন। আমরা সরকারি বিভিন্ন প্রকল্পের ডকুমেনটেশন ক্যামেরা দিয়ে ছবি তুলে রাখি। প্রয়োজনে আমরা তা ভাইবার কিংবা হোয়াটসঅ্যাপে পাঠাই। এখন বেশির ভাগ তথ্য ডিজিটাল প্ল্যাটফর্মে থাকে। এখন এটা যদি গুপ্তচরবৃত্তির আওতায় আনা হয় তাহলে শুধু সাংবাদিক নয়, অনেকের জন্য সমস্যা হবে। যদি সেটা হয় তাহলে এটি অনেকের দুর্নীতিকে উৎসাহিত করতে পারে।’